В 13-те си участия, Германия достига достига 9 четвъртфинала, 9 полуфинала и 6 финала, като 3 пъти става шампион: 1972, 1980, 1996 и печели по още 3 пъти бронзови и сребърени медали. Германия е позиционирана заедно с Испания като най-успешният европейски отбор по брой титли и този, който е изиграл най-много финали. Отборът на Германия е на първо място във вечната ранглиста на Европейските първенства по футбол. До Евро 2020, Германия изиграва рекордните 53 двубоя, в които постига рекордните 27 победи, 13 равенства и 13 поражения. Освен това, отборът на Германия държи рекордите за най-много спечелени точки (83) и за най-много отбелязани голове в историята на турнира: 78, при 55 допуснати, което означава и третата най-добра голова разлика +23. По отношение на резултатите, най-изразителни са победите срещу СССР на финала на Европейското първенство през 1972 година, над Русия на турнира от 1996 година в Англия и над Словакия на Евро 2016 във Франция, всичките с по 3:0. От друга страна, най-голямата загуба, която Германия инкасира, е 0:3 от Португалия на Евро 2000.